25/06/2021 | Administración LocalMunicipal
Aranga
Secretaría - Intervención
Selección condutores vehículo motobomba concello de Aranga

Por acordo da Xunta de goberno Local de Aranga do 18/06/2021 procédese a convocatoria da contratación laboral temporal de dous/dúas condutores do vehículo motobomba municipal para a campaña de prevención e extinción de incendios forestais 2021. Faíse constar que o prazo de presentación de instancias e de sete días naturais contados dende o día seguinte á publicación deste anuncio no Boletín Oficial da Provincia. O obxecto da presente convocatoria é a contratación laboral de carácter temporal, de dous condutores para o vehículo motobomba municipal durante a campaña do ano 2021, que comenza no mes de xullo de 2021, cunha duración de tres meses e medio. O contrato está condicionado pola Addenda ao Convenio de colaboración subscrito entre a Consellería de Medio Rural e a entidade local Aranga para a participación na prevención e defensa contra incendios forestais durante o ano 2021 cofinanciado polo FEADER dentro do PDR Galicia 2014-2020. A modalidade do contrato será de duración determinada, cunha duración de tres meses e medio salvo que o Convenio subscrito estableza outro prazo. As retribucións brutas mensuais fíxanse en 1.414,45 € incluída a porrata da paga extra. A xornada de traballo será a tempo completo, en horario que determine a alcaldía. A participación no presente procedemento de selección implicará o coñecemento e aceptación das condicións da xornada laboral e retribucións. Para ser admitido no procedemento selectivo, os aspirantes deben reunir os seguintes requisitos, referidos á data en que finalice o prazo de presentacion de solicitudes: a) Ter a nacionalidade española sen prexuicio do determinado no artigo 57 do Estatuto Básico do Empregado Público, aprobado pola Lei 7/2007 de 12 de abril, respecto do acceso ao emprego público dos nacionais doutros estadosl. b) Ter cumpridos 16 anos, e non exceder da idade máxima de xubilación forzosa. c) Non padecer enfermidade ou defecto físico que impida o desempeño dos traballos esixidos, acreditado mediante certificado médico onde conste que o aspirante resulta apto para o posto de traballo. d) Non atoparse incurso en causas de incompatiblidade ou incapacidade, para o exercicio de funcións públicas, establecidas na lexislación vixente: lexi 53/1984 de 26 de decembro de incompatibilidades do pesoal ao servizo da administración pública. e) No ter sido separado mediante expediente disciplinario do servizo de calquera Administración Pública, nin estar inhabilitado para o exercicio de funcións públicas. f) Estar en posesión do carné de conducir Tipo C que habilite a condución da motobomba. g) Estar en posesión do Certificado de escolaridade, titulación equivalente ou superior. Estes requisitos deberán poseerse o último día do prazo de presentación de instancias. As instancias, nas que se acreditará que se reúnen as condicións esixidas na base terceira, dirixiranse ao Sr. alcalde do Concello e presentaranse no Rexistro Xeral, no prazo de sete días naturais, dende o día seguinte á insercción do anuncio da convocatoria no Boletín Oficial da Provincia e na páxina web do concello. Poderán presentarse tamén na forma prevista no artigo 16 da Lei 39/2015do 1 de outubro do procedemento administrativo común das administracións públicas, debendo neste caso anticiparse a presentación da solicitude a través de calquera dos medios que permita deixar constancia e que deberá ter entrada no concello antes de que remate o prazo de presentación de solicitudes. Ás instancias xuntaráselles, ademais da copia do DNI e do carnet de conducir, unha relación dos méritos que se aleguen, acompañados da súa documentación acreditativa, en orixinal ou fotocopia compulsada. Rematado o prazo de presentación de instancias, o alcalde dictará resolución aprobando a lista de admitidos e excluidos, que se publicará no taboleiro de edictos da casa consistorial e na páxina web, dispoñendo dun prazo de tres días naturais para subsanar os defectos que motivaron a exclusión. No caso de non se presentaren reclamacións neste prazo a lista de admitidos quedará elevada automáticamente a definitiva, podendo presentarse contra a mesma os recursos procedentes. Na mesma resolución determinaráse a data da reunión do tribunal cualificador. A comisión de selección para a selección deste persoal, titulares e suplentes, estará composta, de conformidade co establecido no texto refundido do Estatuto básico do empregado público, polo Presidente, secretario e tres vogais desinados pola Alcaldía. A desinación faráse na Resolución da Alcaldía que aprobe a lista de admitidos, que fixará o día e data da súa constitución. A efectos da percepción de asistencias, o Tribunal terá a categoría terceira das sinaladas no Real Decreto 462/2002 do 24 de maio sobre indemnizacións por razón do servizo. Os mebros do tribunal deberán absterse cando concurran circunstancias do artigo 23 da lei 40/2015 do réxime xurídico do sector público e poderán ser recusados polos aspirantes se concurren as circunstancia do artigo 24 da dita lei. As decisións adoptaránse por maioría dos vostos presentes, resolvendose, no caso de empate, pola presidencia. A selección realizarase en dúas fases: FASE I: EXAME Consistirá na realización de dous exercicios: 1.º exercicio: Proba física de esforzo, de carácter obligatorio e eliminatorio que se cualificará mediante apto/non apto. Aos aptos asiñaranselle dous puntos. Para a realización desta proba o tribunal poderá solicitar a asistencia de persoal cualificado.2.º exercicio: Celebraráse o dia e no lugar que sinale o tribunal, previa a adopción das medidas de prevención recomendadas fronte ao Covid 19 e consistirá na realización dun cuestionario tipo test relativo ao coñecemento e uso da motobomba e das tarefas a realizar e o coñecemento do termo municipal. Valoraráse ata 10 puntos. No caso de empate entre varios aspirantes, resolveráse a favor do que teña máis cargas familiares. FASE II: VALORACIÓN DE MÉRITOS: - Experiencia profesional en traballos de extinción de incendios: valoraráse ata 4 puntos, establecéndose 0.2 puntos por cada mes de traballo en postos similares nunha administración pública e 0,1 puntos por cada mes de traballo en postos similares nunha empresa privada. Non se computarán períodos inferiores a un mes. Este requisito acreditaráse mediante a certificación do organismo correspondente ou a presentación de orixinal ou copia compulsada dos contratos de traballo acompañados do informe de vida laboral. En todo caso, da documentación presentada, deberá deducirse claramente a data de inicio e finalización efectivas da prestación do servizo. - Por cursos de formación relacionados coas funcións propias do posto de traballo, se concederán ata 2 puntos, valorándose:.-Cursos de maís de 10 horas e menos de 50 horas: 0,20 puntos - Cursos de 50 horas e ata 100 horas: 0,50 puntos - Cursos de máis de 100 horas: 1 punto. Os cursos xustificaranse mediante a presentación da fotocopia compulsada dos certificados, documentos ou títulos acreditativos. Rematada a cualificación dos aspirantes, o tribunal formará a relación de aprobados pola ordede puntuación final obtida, elevando ao alcalde a proposta de designación. Na acta da sesión incluirase unha relación dos aspirantes que non foran incluídos na relación de proposta de desinación, co fin de que, se por calquera circunstancia algún aspirante incluído non fora nomeado poiderá selo pola orde de puntuación. A dita relación quedará para ser utilizada ata o remate do contrato dos seleccionados, como reservas para cubrir posibles vacantes. O interesado disporá de dous días hábiles, desde a proposta de nomeamento para presentar na Secretaría a documentación que acredite o cumprimento das condicións da base terceira. O Alcalde realizará a designación definitiva, procedendo á formalización do contrato. Estas bases, a súa convocatoria e cantos actos administrativos dimanen destas, poderán ser impugnadas polos interesados nos casos e coa forma prevista na Lei 39/2015 de procedemento administrativo común das administracións públicas. No no previsto nas bases estaráse ao disposto na lei 7/1985 de 2 de abril reguladora das bases do réxime local, no Decreto 781/1986 de 18 de abril que aproba o texto refundido das diposicións legais vixentes en materia de réxime local, no Texto refundido da lei do Estatuto Básico do empregado público aprobado polo Real Decreto lexislativo 5/2015 de 30 de outubro, no texto refundido da lei do Estatuto dos traballadores aprobado polo Real Decreto lexislativo 5/2015 de 23 de outubro e na lei 2/2015 de 29 de abril de Emprego público en Galicia. Igualmente, polo disposto na lei 39/2015 de procedemento administrativo común das administracións públicas e na lei 40/2015 do réxime xurídico do sector público. Aranga, 16 de xuño de 2021. O ALCALDE: Asdo./ Alberto Platas Álvarez. Eu, __________________________________________________________________, co DNI número ____________________, e co enderezo para os efectos das notificacións( postal ou telemática) __________________________________________, Poboación _______________________, CP _______________, Concello___________________, teléfono ________________ SOLICITO a miña inclusión na lista de aspirantes para a contratación laboral temporal de dous condutores da motobomba do concello de Aranga, para o que adxunto fotocopia compulsada do DNI. E do carnet de conducir. Que relaciono os méritos que alego e achego a documentación acreditativa dos mesmos.1) Experiencia profesional: _______________________________________________________________________________________________________ _______________________________________________________________________________________________________ _______________________________________________________________________________________________________ 3) Formacion: _______________________________________________________________________________________________________ _______________________________________________________________________________________________________ _______________________________________________________________________________________________________ DECLARO -Que coñezo e acepto as bases que rixen o proxecto selectivo e que reúno os requisitos esixidos. -Que non padezo enfermidade ou defecto físico ou psíquico que impida o desempeño das funcións propias da praza. -Que non estou separado mediante expediente disciplinario do servizo de calquera administración pública nin estou inhabilitado para o exercicio das funcións por sentenza firme. -Que non estou incurso en causas de incapacidade ou incompatibilidade segundo a lexislación vixente. Polo que SOLICITO ser admitido/a no correspondente proceso selectivo. Aranga, de de 2021 SR. ALCALDE DO CONCELLO DE ARANGA”